**Správa z rokovania komisie pre hodnotenie projektov GS v II. kole r. 2025**

Komisia sa stretla na svojom zasadnutí dňa 14.04 2025 o 15.30 hod v  zložení Mária Lee Fujdiaková, Martin Gácik, PhDr., Damián Gloser, Martin Dudoň, Stanislav Strúhal, Ing. Juraj Putirka, Ján Homolík a Mgr. Lenka Ciglánska. Zasadnutia komisie sa okrem jej členov zúčastnila: Ing. Zuzana Macková – zapisovateľka.

Členovia grantovej komisie hneď na začiatku zhodnotili, že je z roka na rok viac nových žiadostí o grant a schválený rozpočet na grantový systém sa roky nememí, išla hore DPH, inflácia, preto členovia komisie žiadajú navýšiť rozpočet na granty o 3 000 Eur.

Následne komisia prejednala predložené projekty a odporučila nasledovné :

**4/2025 Záhradkári bytčianskeho regiónu, SZZ, ZO 28-2, Bytča – Výstava ovocia, zeleniny, kvetov a výrobkov z výpestkov, 26.09.2025 - 29.09.2025**

Projekt predložený 07.03.2025, rozpočet 680,- €, požadovaný príspevok 476,- € (70%)

Tradičné podujatie organizované každoročne Záhradkármi bytčianskeho regiónu, ktoré si získalo ohlas u širokej verejnosti. Výstavu spestrujú svojimi tvorivými prácami i Materské a Základné školy.

(hodnotenia projektu sa zdržal Ing. Juraj Putirka – je predseda Záhradkárskeho bytčianskeho regiónu, SZZ 28-2, Bytča).

**Komisia odporúča poskytnutie príspevku vo výške 400 ,- €, ktorý môže byť použitý na krytie časti materiál. nákladov na organizáciu, propagáciu podujatia a zakúpenie ocenení.**

**5/2025 Behači Bytča a okolie, Bytča – 2.Bytčiansky kros - 21.06.2025**

Projekt predložený 11.03.2025, rozpočet projektu: 2 860,- €, požadovaný príspevok: 800,- € (28 %).

- športové podujatie pre aktívnych aj rekreačných bežcov, deti a celé rodiny.

**Komisia odporúča poskytnutie príspevku vo výške 500 ,- EUR, ktorý môže byť použitý na krytie časti materiálových nákladov na organizáciu, propagáciu podujatia a zakúpenie ocenení.**

**06/2025 – Martin Dlábik – Hokejbalový turnaj O pohár primátora mesta Bytča – 12. ročník, 28.06.2025 – 29.06.2025**

Projekt predložený 18.03.2025, rozpočet projektu 625,- €, požadovaný príspevok 500,- € (80 %).

- ide už o 12. ročník tradičnej hokejbalovej súťaže, ktorá pritiahne na hokejbalové ihrisko v Bytči veľa súťažiacich a fanúšikov z Bytče a okolia. Vysokú úroveň držia profesionálni rozhodcovia s licenciou.. Svojim rozsahom a zameraním na aktívne využitie voľného času si podporu zaslúži**.**

**Komisia odporúča poskytnutie príspevku vo výške 350,- EUR, ktorý môže byť použitý na krytie časti materiál. nákladov na organizáciu a zakúpenie ocenení.**

**7/2025 TZOB Bytča Šachový oddiel – 11.ročník šachového turnaja o putovný pohár TZOB Bytča – 14.09.2025:**

Projekt predložený 21.03.2025, rozpočet projektu 800 €, požadovaný príspevok 600,00 € (75%).

- tradičné podujatie, ktoré je určené pre súťažiacich z Bytče, celého Slovenska, zahraničia, deti, mládež, seniorov a mnoho ďalších

**Komisia odporúča poskytnutie príspevku vo výške 450 €, ktorý môže byť použitý na krytie časti materiálnych nákladov na organizáciu a propagáciu podujatia a zakúpenie ocenení.**

**8/2025 OZ GALZA, Bytča – Farebná brožovaná publikácia s názvom : „ Hudobný a kultúrny život v Nagy Bitse, Veľkej Bytči a Bytči vo fotografiách I. časť“, Rok 2025**

Projekt predložený 31.03.2025, rozpočet projektu 600,00 €, požadovaný príspevok 450,- € (75,00 %).

- Cieľom projektu je spracovanie jednak kultúrneho dedičstva a jednak motivácia mladej generácie.

(hodnotenia projektu sa zdržal PhDr. Martin Gácik – je predsedom OZ)

**Komisia odporúča poskytnutie príspevku vo výške 400,- €, ktorý môže byť použitý na pokrytie časti materiálnych nákladov spojených s vydaním farebnej brožovanej publikácie s názvom : „ Hudobný a kultúrny život v Nagy Bitse, Veľkej Bytči a Bytči vo fotografiách I. časť “.**

**9/2025 DHZ Bytča: Detská hasičská súťaž – 11.ročník Memoriál Jána Jalovičiara- 21.06.2025**

Projekt predložený 01.04.2025, rozpočet projektu: 1 300,- €, požadovaný príspevok: 400,- € (30,77 %).

- tradičná hasičská súťaž organizovaná pre družstvá z Bytče a okolia.

(hodnotenia projektu sa zdržal Ján Homolík – je predseda DHZ Bytča).

**Komisia odporúča poskytnutie príspevku vo výške 300 ,- EUR, ktorý môže byť použitý na krytie časti materiálových nákladov na organizáciu, propagáciu podujatia a zakúpenie ocenení.**

**10/2025 DHZ Bytča: Hasičská súťaž 49. ročník súťaže o pamätnú prilbu zakladateľa DHZ Bytča Ladislava Tomboru „ Zlatá prilba“, 19.07.2025**

Projekt predložený 01.04.2025, rozpočet projektu: 2 450,- €, požadovaný príspevok: 800,- € (32,65 %).

- tradičná hasičská „ Zlatá prilba“, ktorá je opäť zaradená do kalendára SSHL.

(hodnotenia projektu sa zdržal Ján Homolík – je predseda DHZ Bytča).

**Komisia odporúča poskytnutie príspevku vo výške 800 ,- EUR, ktorý môže byť použitý na krytie časti materiálových nákladov na organizáciu, propagáciu podujatia a zakúpenie ocenení.**

**11/2025 DHZ Hrabové, Milan Frývald – 21. ročník starých pánov vo futbale, 19.07. 2025**

Projekt predložený 03.04. 2025, rozpočet projektu: 1 200,- €, požadovaný príspevok: 400,- € (33,33 %).

- ďalší projekt venovaný najmasovejšiemu športu, tentoraz v prevedení tých, čo to kedysi vedeli a teraz majú príležitosť ukázať všetkým, že o tom vedia viac, ako len rozprávať. Turnaj prispieva k utužovaniu osobného a športového priateľstva bývalých hráčov z Bytče, Hrabového, Hlbokého a Rašova.

**Komisia odporúča poskytnutie príspevku vo výške 300,- EUR, ktorý môže byť použitý na krytie časti materiál. nákladov na organizáciu, propagáciu podujatia a zakúpenie ocenení.**

**12/2025 DHZ Hrabové, Milan Frývald – Hruškárska sobota v Hrabovom, 09.08. 2025**

Projekt predložený 03.04. 2025, rozpočet projektu: 2 670,- €, požadovaný príspevok: 801,- € (30 %)

- podujatie, ktoré si našlo stabilné miesto v kalendári podujatí v oblasti "hasičstva" na území mesta. Zapojením do Bytčianskej detskej Hasičskej ligy, opätovne aj do Severoslovenskej Hasičskej ligy a organizovaním nočnej súťaže získava na prestíži a potvrdzuje fakt, že hasičstvo v našom meste je čoraz populárnejšie.

**Komisia odporúča poskytnutie príspevku vo výške 800,- EUR, ktorý môže byť použitý na**

**krytie časti materiál. nákladov na organizáciu, propagáciu podujatia a zakúpenie ocenení.**

**13/2025 Jozef Korbáš, Malá Bytča – Športové hry pri príležitosti SNP – 51.ročník, 24.08. 2025**

Projekt predložený 07.04.2025, rozpočet 1 066,- €, požadovaný príspevok 800 € (75%).

- podujatie s dlhodobou tradíciou, ktoré má medzi obyvateľmi v mestskej časti, ale aj v širšom regióne už pevné miesto v kalendári letných podujatí – najmä bohatým kultúrnym a športovým programom.

**Komisia odporúča poskytnutie príspevku vo výške 800,- €, ktorý môže byť použitý na krytie časti materiál. nákladov na organizáciu podujatia, propagáciu a zakúpenie ocenení.**

**14/2025 Komunitné centrum Ruka v ruke – Jarná slávnosť 8. ročník – 17.05.2025**

Projekt predložený 07.04.2025, rozpočet projektu 2 200,- €, požadovaný príspevok 550,-€ (41 %)

- jarná slávnosť je zameraná na spoločné aktivity medzi rodičmi, starými rodičmi a deťmi. Práve spoločný zážitok vie ich vzťahy posilniť a podporiť. Všetky aktivity počas akcie budúsmerované a spoluprácu členov rodiny a tiež na spoluprácu medzi rodinami, čim sapostupne budujekomunita medzi rodinami v meste.

(hodnotenia projektu sa zdržala Mgr. Lenka Ciglánska – je predsedkyňa Komunitného centra Ruka v ruke ).

**Komisia odporúča poskytnutie príspevku vo výške 400 ,- €, ktorý môže byť použitý na**

**tvorivý a náučný materiál pri remeslách, propagáciu podujatia a ocenenia.**

**15/2025 Dobrovoľný hasičský zbor Pšurnovice – Medzinárodný deň detí, 31.05.2025**

Projekt predložený 10.04.2025, rozpočet projektu: 650,- €, požadovaný príspevok: 520,- € (75 %).

- oslava Medzinárodného dňa detí plná hier, súťaží, taktiež nebude chýbať ukážka hasičskej techniky a deň zakončia tradičným váľaním mája.

**Komisia odporúča poskytnutie príspevku vo výške 450 ,- EUR, ktorý môže byť použitý na krytie časti materiálových nákladov na organizáciu, propagáciu podujatia a zakúpenie ocenení.**

**16/2025 Dobrovoľný hasičský zbor Pšurnovice – 4. ročník hasičskej soboty v Pšurnoviciach, 05.07.2025**

Projekt predložený 10.04.2025, rozpočet projektu: 1 079,- €, požadovaný príspevok: 830,- € ( 70 %).

- hasičská sobota sa stala tradičným podujatím v Pšurnoviciach. Tento rok budú hostiť 3 ligy – BDHL, SSHL, NHL Žilinského kraja.

**Komisia odporúča poskytnutie príspevku vo výške 800,- EUR, ktorý môže byť použitý na krytie časti materiálových nákladov na organizáciu, propagáciu podujatia a zakúpenie ocenení.**

Za komisiu :

Ing. Zuzana Macková, zapisovateľka Mária Lee Fujdiaková, predsedníčka

15.04.2025